**С Т Р А Т Е Г И Я**

**ЗА РАЗВИТИЕ НА ПРОФЕСИОНАЛНАТА ГИМНАЗИЯ ПО ТРАНСПОРТ**

**„Никола Йонков Вапцаров“**

**гр. Сливница**

**За периода от 2020/2021 учебна година до 2023/2024 учебна година**

**І. АНАЛИЗ НА СЪСТОЯНИЕТО НА ПГТ „Никола Йонков Вапцаров“**

**– гр. Сливница**

**Кратки исторически данни**

През 1959г. в гр.Сливница в сградата на първата сливнишка прогимназия /училището на дедо Пуне/ е открита Професионална учебна школа за обучение на професионални шофьори кат.”С”, която подготвя кадри за армията. Школата просъществува няколко години /до 1964 или 1966г./. Директор на школата е Лило Шуманов, а заместник-директор – Евгени Вълчев.

На 17 юли 1969 г. е открито Средно професионално-техническо училище по автотранспорт в гр.Сливница. Първият директор на училището е Асен Рангелов, а зам.директор – Петър Гергов. Първоначално в училището са приети 143 курсисти. Съществувал е тригодишен и двугодишен курс на обучение, а в две паралелки с десетмесечен курс на обучение са се подготвяли само професионални шофьори. През учебната 1972-1973 г. за патрон на училището е избран поетът-антифашист Никола Йонков Вапцаров.

Популярността на училището бързо расте, броят на паралелките се увеличава /достигат до 15-18/, а броят на обучаваните ученици достига до 500-600. За 50-годишната си история училището е обучило около 6 000 възпитаници. Във всички автотранспортни и авторемонтни фирми в района работят предимно наши кадри. С професията, по която подготвяме, се задоволява необходимостта от кадри в сферата на транспорта и всички сродни сектори на стопанството в целия западен район на Софийска област. Възпитаници на нашата гимназия пътуват по пътищата на България и цяла Европа.

Много доброто познаване на устройството на автомобила, Закона и Правилника за движение по пътищата прави учениците от нашата гимназия предпочитани в пътната полиция.

Учениците от нашата гимназия са добри не само в усвояването на автотранспортната техника. Много от тях продължават образованието си във висши учебни заведения / Технически университет, Висше транспортно училище, Университет за национално и световно стопанство, Висшата полицейска школа в Симеоново, Националната спортна академия и др. /

Професионалната гимназия по транспорт ”Н.Й.Вапцаров” – гр.Сливница, извършва прием на ученици по документи след завършено основно образование по професиите “Монтьор на транспортна техника” и “Техник на транспортна техника”, специалност “Автотранспортна техника”. В цялата западна част на Софийска област само в нашата гимназия се подготвят кадри от сферата на транспорта.

В Професионалната гимназия по транспорт ”Н.Й.Вапцаров” се обучават ученици от три съседни общини – Драгоман, Костинброд и Божурище, както и ученици от западните квартали на София - “Надежда”, „Връбница”, “Обеля”, “Люлин” и др. ПГТ е предпочитаното учебно заведение за учениците от селата в общината – Алдомировци, Бърложница, Извор и др.

|  |  |  |  |
| --- | --- | --- | --- |
| **Учебна година** | **Брой ученици** | | **Брой паралелки** |
| в началото на уч. година | в края на уч. година |
| 2021/2022 | 132 | 128 | **7** |
| 2020/2021 | 124 | 122 | 7 |
| 2019/2020 | 143 | 138 | 8 |
| 2018/2019 | 152 | 142 | 8 |
| 2017/2018 | 169 | 150 | 8 |
| 2016/2017 | 141 | 139 | **7** |
| 2015/2016 | 135 | 136 | 6 |
| 2014/2015 | 127 | 128 | 6 |
| 2013/2014 | 122 | 122 | 5 |
| 2012/2013 | 141 | 143 | 6 |

В ПГ по транспорт “Н.Й.Вапцаров” – гр.Сливница, работят 16 педагогически специалисти, в това число един педагогически съветник. Педагогическият колектив е сравнително добре балансиран по полов признак /шестима от преподавателите са мъже и дванадесет - жени/. Типичната за страната ни феминизация на учителската професия не е характерна за нашето училище. Наблюдава се обаче постепенно застаряване на педагогическия колектив. Средната възраст е висока – около 50 години. Поради липса на съответните специалисти продължават да работят колегите са в пенсионна възраст. Въпреки предприетите в последните години мерки за издигане престижа на учителската професия, рядко към нея се насочват млади и добре подготвени специалисти. В ПГТ се полагат усилия за привличане на млади преподаватели към професията, създадени са привлекателни условия на труд и благоприятстващ психоклимат, вакантните позиции се обявяват своевременно, но въпреки всичко дефицитът на кадри е осезаем.

Почти всички преподаватели са с необходимия образователен ценз и квалификация.

По общообразователна подготовка преподават 10 учители: 5 с образователно-квалификационна степен „магистър“, 4 с образователно-квалификационна степен „бакалавър“ и 1 неправоспособен учител, който продължава образованието си във ВУЗ. Един преподавател е с втора ПКС, един – с трета и един с четвърта ПКС.

По професионална подготовка преподават 8 учители. Трима от тях са с образователно-квалификационна степен „магистър“, петима са с образователно-квалификационна степен „бакалавър“.

Специфична трудност, която трябва да преодоляваме при кадровото осигуряване на училището, е необходимостта да подбираме преподаватели с две специалности, тъй като при малкия брой паралелки трудно се формират нормите за задължителна преподавателска работа.

В училището няма незаети преподавателски щатове, но определено се чувства необходимостта от обновяване и подмладяване на колектива.

Във връзка с тенденцията към намаляване броя на учениците е възможно да се наложи оптимизиране на щатното разписание както на педагогическия, така и на непедагогическия персонал.

|  |  |  |  |  |
| --- | --- | --- | --- | --- |
| **Учебна година** | **Непедаго-**  **гически персонал** | **Педагогичес -**  **ки персонал** | **Образователно- квалифи-кационна степен на педаго-гическите специалисти** | **ПКС и научна степен** |
| 2021/2022 | **7** | **16** | висше образование – 16  ОКС магистър –  ОКС бакалавър - | II ПКС – 2  IV ПКС – 1  V ПКС - 1 |
| 2020/2021 | **7** | 18 | висше образование - 17; ОКС ОКС магистър – 8;  ОКС бакалавър – 10;  средно образование - 1 | II ПКС – 1  III ПКС – 1  IV ПКС – 1 |
| 2016/2017 | 5 | 16 | висше образование - 11; професионален бакалавър – 5;  средно специално образование - 1 | 2 ПКС - 1 |
| 2015/2016 | 5 | 16 | висше образование - 11; професионален бакалавър – 5;  средно специално образование - 1 | 2 ПКС - 1 |
| 2014/2015 | 5 | 16 | висше образование - 10; професионален бакалавър – 5;  средно специално образование - 1 | 2 ПКС - 1 |
| 2013/2014 | 6 | 15 | висше образование - 10; професионален бакалавър – 4;  средно специално образование - 1 | 2 ПКС - 2 |
| 2012/2013 | 6 | 16 | висше образование - 9; професионален бакалавър – 6;  средно специално образование - 1 | 2 ПКС - 2 |

|  |  |
| --- | --- |
| **СИЛНИ СТРАНИ** | **СЛАБИ СТРАНИ** |
| **1. Ученици, прием**  - реализиране на добър прием през последните години;  - поддържане на относително постоянен брой ученици в последните години, което осигурява и финансова стабилност на училището в условията на делегиран бюджет;  - включване на професиите, по които се осъществява обучение в училище, в списъка с професиите с очакван недостиг на специалисти и СТЕМ професиите;  - модерно оборудвани кабинети по общообразователна и професионална подготовка – теория и практика на професията;  - наличие на открита спортна база в перфектно състояние – футболно игрище с изградена поливна система, волейболно и баскетболно игрище;  - естетизирана, модерна и привлекателна училищна среда;  - минимизиране на проявите на агресия в различните ѝ измерения и наличие на здравословен психоклимат;  - възможност за привличане на ученици не само от общината, но и от съседни общини и София-град;  - съществува добра координация между семейството, класните ръководители и ръководството на училището при работа със застрашените от отпадане ученици, учениците с проблемно поведение или с противообществени прояви;  - провеждане на индивидуални консултации с Дирекция ”Социално подпомагане”, отдел “Закрила на детето” на ученици, подлежащи на санкциониране;  - класните ръководители и ръководството на училището редовно уведомяват родителите на учениците чрез консултации в училище, разговори по телефона, посещения по домовете или чрез писма за всички прояви на техните деца и за цялостното им развитие;  - своевременно разглеждане на всеки случай на отклонено поведение и търсене на контакти и съдействие от детска педагогическа стая и други специалисти. Като резултат – ученици, постъпили в осми клас с регистрирани противообществени прояви коригират поведението си;  - наличие на педагогически съветник в училището.  **2. Персонал**  - висока квалификация на педагогическия  състав и добра мотивираност за работа;  - учителите използват всяка възможност за повишаване на професионалната си квалификация чрез включване в различни вътрешноучилищни и извънучилищни квалификационни форми;  - широко застъпени иновативни и интерактивни методи в обучението и широко използване на електонни образователни платформи;  - формирано е методическо обединение на  класните ръководители, които обменят  опит и идеи при работата си с учениците;  - формирани са методически обединения на преподавателите по общообразователна и по професионална подготовка; стремеж чрез екипната работа да се споделят идеи и опит;  - акцент върху междупредметните връзки с оглед по-доброто практическо приложение на получените знания;  - педагогическият колектив работи за  обезпечаване на доброто развитие на своите ученици, като се стреми да създава позитивен психоклимат в училище.  **3. Образователно-възпитателен процес**  - учениците се обучават по доказали своята ефективност училищни учебни планове, отговарящи на интересите на учениците и възможностите на училището;  - положителни резултати от всички  видове изпити /с известни  изключения за поправителните изпити  през юлската изпитна сесия/;  - среден годишен успех за училището:  добър; запазва се като постоянна величина;  - тенденция към намаляване на  отсъствията /извинени и неизвинени/  средно на ученик;  - успешно участие на ученици и завоювани награди в регионални и национални състезания по професията; външно оценяване, ДЗИ, спортни състезания.  - съвместна работа по проекти на учители и ученици;  - реализация след завършено средно  образование;  - около 20%, т.е. почти всички ученици, които желаят да продължат образованието си във ВУЗ, успяват;  - бърза и успешна реализация на пазара на труда  **4.Учебно-техническа и материална база.**  - в процес е изграждането на електронен дневник;  - поддържа се интернет страница на училището http://pgt-slivnitsa.bg/  - основната сграда е солидна, масивна, с просторни и светли фоайета, завършен е процесът на цялостен ремонт, обновяване и модернизиране на кабинетите;  - компютърен кабинет и фитнес-зала;  - училището разполага с добре изградена открита спортна база; в просторния двор на училището от 21 000 кв. м е изградено футболно игрище с поливна система, положен е нов асфалт върху спортните площадки, изградена е нова модерна баскетболна площадка, площадка за волейбол;  - привлекателна и естетизирана е учебна среда;  - модерно оборудвани кабинети по общообразователна и по професионална подготовка;  - наличие на мултимедиа във всеки кабинет;  - училищните кабинети по учебна практика, оборудвани с най-съвременна и модерна техника;  - наличие на богат книжен фонд.  **5. Финансиране**  - редовно финансиране от страна на общината;  - рационално и икономично изразходване на бюджетните средства и много добра финансова дисциплина в условията на делегиран бюджет, което даде възможност за натрупване на преходни остатъци, с които се извършваха вътрешните ремонти в училището;  - реализиране на собствени приходи от отдаване под наем;  - възможност за реализиране на приходи за училището от обучение на външни лица по управление на МПС;  - проявявано разбиране и предоставяне на финансова помощ от страна на дарители /при изграждането на фитнес-залата – Симеон Горянов и Транслог, ремонт на фитнес-залата – Филип Александров, ремонт на компютърния кабинет – собственика на ФК «Сливнишки герой», осигуряване на учебени автомобили – Транслог и Агенцията за насърчаване на малките и средните предприятия, осигуряване на средства за адвокатски разходи – Транслог, осигуряване на средства в размер на около 20 000 лв., като основен дарител е Огняново АД (Пуклена) и др.;  - натрупан опит в разработването и управлението на проекти и участие в програми за финансиране (двукратно печелене на проекти по национална програма за обогатяване на материалната база в професионалните гимназии на обща стойност 160 000 лв.)  - предоставено финансиране от МОН за саниране на училището  **6. Родители и външна среда**  - активна работа с родителите от страна на класните ръководители и училищното ръководство;  - добро взаимодействие с работодатели, бизнесмени и институциите, базирано на добрия имидж на училището;  - наличие на работещо училищно настоятелство;  - ползотворни контакти с НПО (фондация „Благотворител“, фондация „Екообщност“, Сдружение за споделено учене „ЕЛА“, Националния център по обществено здраве и анализи, Инициатива „Бъдители“, Сдружение „Българска история“, Сдружение с нестопанска цел „Диабет“ – гр. Сливница). | **1. Ученици, прием**  **-** тенденция към намаляване броя на новоприетите ученици поради преобразуване на ОУ в с.Алдомировци в ОбУ;  - задълбочаващата се демографска криза и намаляване броя на завършващите основно образование ученици в общината;  - ниска пълняемост на паралелките;  - ниско ниво на подготовка и наличие на обучителни затруднения и натрупани образователни дефицити от предходната образователна степен в немалка част от новоприетите ученици;  - липса на съвременна закрита спортна база;  - незаинтересованост на част от родителите, формални комуникация с училището;  - липса на навици за учебен труд и пълноценно присъствие в учебните часове при част от учениците;  - учениците нямат навика да използват консултацията като средство за по-добро усвояване на знанията; - наличие на голям брой пътуващи ученици;  - неудобен транспорт и несъответстващи транспортни схеми;  - недостатъчна заинтересованост от страна на част от родителите при решаване на проблеми, свързани с отсъствията или поведението на учениците.  **2. Персонал**  - отдалечеността на училището от други сродни училища затруднява обмяната на опит с колеги, а малката численост на персонала не дава възможност за формиране на методически обединения по отделните културно-образователни области;  - застаряващ педагогически състав – средна възраст – 50 години;  - дефицит на време за прилагане на индивидуален и диференциран подход, съобразен с психо-физиологичните особености на всеки ученик;  **3. Образователно-възпитателен процес**  - учебният план ощетява учениците в подготовката им по общообразователните учебни предмети, а часовете, определени като ЗИП по учебен план, са само 4 по професията «Монтьор на транспортна техика» и 3 по професията «Техник по транспортна техника», поради което е трудно да бъде компенсирана разликата в сравнение с учебния план на СУ;  - в новите учебни планове се предвидени много часове за разширена професионална подготовка в 8., 9., 10., 11. и 12. клас, но часовете за разширена подготовка са силно ограничени (29 часа само в 12. клас) което ще направи невъзможно компенсирането на дефицитите и успешната подготовка и представяне на ДЗИ;  - недостатъчна ангажираност и съдействие от страна на някои родители за намаляване броя на безпричинните отсъствия;  - нужда от по-активно включване на всички учители и по-голяма инициативност в работата за личностното развитие на учениците.  **4.Учебно-техническа и материална база.**  - липса на интерактивни дъски в кабинетите;  - необходимост от поставяне на изолация на учебния корпус с цел повишаване на енергийната ефективност;  - недостатъчна закрита спортна база (необходимост от изграждане на физкултурен салон);  - лекоатлетическа писта в недобро състояние;  - липса на училищна библиотека;  - наличие на сгради в лошо състояние на територията на училището (училището на дедо Пуне – първата сливнишка прогимназия, изоставената сграда на счетоводството на СУ).  **5. Финансиране**  Намаляваща пълняемост на паралелките, което ще доведе до намалено финансиране;  2022/2023 – максимално пълна паралелка 8 клас  **6. Родители и външна среда**  - благоприятната семейна среда е съществен фактор за реализиране на качествен учебно-възпитателен процес, а такава липсва при част от учениците;  - липса на инициативност от страна на родителите за участие във вътрешноучилищния живот;  - недостатъчна заинтересованост и неосъществяване на навременна обратна връзка от страна на родителите. |

|  |  |
| --- | --- |
| **ВЪЗМОЖНОСТИ** | **ОПАСНОСТИ И РИСКОВЕ** |
| - предоставяне на качествено образование;  - включване на учителите в различни форми на квалификация;  - засилени мерки за контрол на отсъствията и успеха на учениците;  - построяване на физкултурен салон  - оптимизиране дейността на Училищното настоятелство;  - засилване ролята на родителите в съвместната работа;  - подкрепа за повишаване ефективността на ученическото самоуправление;  - провеждане на индивидуални консултации с педагогическия съветник на ученици и родители;  - утвърждаване на традиции и символи на училището;  - развитие на вече утвърдените добри практики за работа по проекти;  - сътрудничество с партньори в професионалната област и възможности за реализация след завършване на средно образование;  - по-добри възможности за използване на европейските фондове за финансиране;  - по-добра реклама на училището;  - редовно актуализиране и обогатяване на училищната уеб-страница;  - активно използване на образователни платформи в процеса на обучение („Уча се“, „Кан Академи“).  - въвеждане на уеб-платформа *moodle*;  - обмяна на опит със сродни училища. | - намаляване броя на учениците и паралелките поради негативни демографски тенденции и недалновидна образователна политика на общинско ниво;  - във връзка с това недостиг на финансиране;  - намаляване на мотивацията за учене у учениците;  - недостатъчно познаване на нормативната уредба от страна на част от педагогическия персонал;  - липса на достатъчно регламентирано учебно време за работа по превенция на наркоманиите, тютюнопушенето, алкохола, сексуалното здраве и много други теми, обезпечаващи социалното съзряване и развитие на младите хора;  - прекалено много административни задължения, които отнемат голяма част от времето на учителя;  - съществуващи сериозни пропуски в овладяването на учебното съдържание от предходната образователна степен;  - липса на навици за учебен труд и пълноценно присъствие в учебните часове;  - учениците нямат навика да използват консултацията като средство за по-добро усвояване на знанията; - наличие на голям брой пътуващи ученици;  - недостатъчна заинтересованост от страна на семейството при решаване на проблеми, свързани с отсъствията или поведението на учениците. |

**II. ОТЧЕТ ЗА ИЗПЪЛНЕНИЕ НА ДЕЙНОСТИТЕ ПРЕЗ ИЗТЕКЛИЯ ПЕРИОД НА ПЛАНИРАНЕ (2016-2020 г.)**

* Заложените дейности в Плана за действие към Стратегията за развитие на училището за изтеклия период на планиране ( 2016-2020г.) в голямата си част бяха изпълнени в пълен обем, в резултат на което училището придоби изцяло обновена и модерна визия, а именно:

1. Със средства от бюджета на училището беше извършен основен ремонт и бяха изцяло обновени и оборудвани всички кабинети в основната училищна сграда, учителската стая и училищната канцелария.
2. Със средства от бюджета на училището беше закупена и монтирана мултимедия във всеки кабинет и беше осигурен непрекъснат достъп до интернет.
3. С училищно финансиране бяха закупени и предоставени лаптопи за всички педагогически специалисти от училището.
4. Със средства от бюджета на училището беше извършена смяна на вътрешната дограма и беше извършен основен ремонт на фоайетата и коридорите на втория и третия етаж в основната училищна сграда.
5. Извършен беше основен ремонт и беше модерно оборудван със съвременна техника кабинетът по ДВГ със средства по Националната програма „Осигуряване на съвременна образователна среда“, модул „Модернизиране на системата на професионалното образование“.
6. Със средства от училищния бюджет беше изграден нов кабинет по професионална подготовка на третия етаж в основната училищна сграда. Същият беше оборудван с необходимата техника със средства по Националната програма „Осигуряване на съвременна образователна среда“, модул „Модернизиране на системата на професионалното образование“.
7. Закупен беше нов учебен автомобил със средства по Националната програма „Осигуряване на съвременна образователна среда“, модул „Модернизиране на системата на професионалното образование“.
8. Със средства от бюджета на училището беше извършен ремонт на фитнес залата и бяха претапицирани на уредите за спорт.
9. Със средства от дарения в размер на около 19 000 лв. и училищно дофинансиране беше цялостно преасфалтирана външна спортна площадка.
10. С общинско финансиране и финансиране от ФК „Сливнишки герой“ беше изградена напоителна система и беше извършено затревяване на футболния терен на училището.
11. Със средства по НП на МОН беше извършено саниране на основната училищна сграда с цел подобряване на енергийната ефективност.
12. С училищно финансиране беше извършен основен ремонт на учебните работилници.
13. Със средства по Националната програма „Осигуряване на съвременна образователна среда“, модул „Модернизиране на системата на професионалното образование“ беше закупено модерно оборудване и инструменти за учебните работилници.
14. Със средства от бюджета на училището беше изградено модерно баскетболно игрище.

* От заложените дейности в Плана за действие към Стратегията за развитие на училището за изтеклия период на планиране ( 2016-2020 г.) не бяха изпълнени следните дейности:

1. Основен ремонт на сградата на първата сливнишка прогимназия - „училището на дедо Пуне“.
2. Изграждане на физкултурен салон.

**ІІI. СТРАТЕГИИ И ПРИОРИТЕТИ В РАЗВИТИЕТО НА ПГТ “НИКОЛА Й. ВАПЦАРОВ” – ГР. СЛИВНИЦА, ДО 2024 ГОДИНА**

**МИСИЯ**

1. Поддържане на високо качество и ефективност на цялостния образователен процес в съответствие с изискванията на ЗПУО, както и на всички поднормативни актове, за да отговорим на предизвикателствата на времето, в което живеем.

2. Утвърждаване на образователните дейности като процес на всестранно и последователно навлизане на учениците в обективния свят на обществото или в отделна негова част.

3. Организиране на училищната общност като отворена система, т.е. като елемент от съществуващите социокултурни и икономически условия и наличието на обратна връзка между тях.

4. Въвеждане в управлението на училището и образователните дейности на набор от съвременни педагогически технологии /от обучение до стратегическо планиране и управление/.

5. Формиране на умение за придобиване на информация и осигуряване на всеки ученик на висока степен на функционална грамотност.

6. Придобиване на солидни знания при изучаване на съвременните информационни и комуникационни технологии и тяхното практическо приложение в целия образователен процес.

7. Спечелване и успешна реализация на различни национални и международни проекти.

8. Изграждане на стабилни партньорства и на взаимоотношения на толерантност и разбирателство.

9. Възпитаване и изграждане на необходимите социални умения на младите хора за общуване и правилно поведение в обществото.

10. Изграждане на личности, възпитани в дух на родолюбие и патриотизъм, с модерно виждане за света и с висока степен на конкурентоспособност, така че да превърнем България в просперираща европейска държава.

11. Развиване и поддържане на физическата дееспособност и подготовка за активен и здравословен начин на живот.

12. Улесняване на трансформацията на училищната култура и организационното развитие на ПГТ по пътя на утвърждаването ѝ като самообучаваща се организация, построена на основата на знания и информация.

13. Формиране и развитие на основни училищни и човешки ценности като уважение към правата и свободите на всеки ученик, учител, родител и всеки друг участник в образователните взаимодействия, недопускане на дискриминация на никакво основание.

14. Ангажиране на училищната общност на ПГТ със създаването на адекватни условия за опознаване и разбирателство между различните етнически и верски групи, като се полагат усилия за преодоляване на предразсъдъците и дискриминацията по етнически и верски признак.

**ВИЗИЯ**

1. ПГТ „Никола Й. Вапцаров” – гр. Сливница, ще запази своя облик и традиции. Училището ще се развива като професионална гимназия с два етапа на гимназиалната образователна степен:

- първи гимназиален етап: 8. – 10. клас;

- втори гимназиален етап: 11. – 12. клас, съгласно новата образователна структура.

2. Постигането на качествен образователен процес ще бъде реализирано с помощта на висококвалифицирани педагози, които имат съвременно мислене и могат успешно да приложат стандартите на новия ЗПУО.

3. С автономията, която ни позволява новият ЗПУО, ние ще разработим съвременни програми за факултативни и избираеми форми за придобиване на компетентности в съответствие с потребностите и интересите на учениците.

4. Според възможностите на училището ще прилагаме различните форми на обучение, заложени в новия ЗПУО, с цел да отговорим на потребностите и да дадем достъп до образование, както и за да предотвратим преждевременно отпадане и ранното напускане на училище.

5. Ще продължим да изграждаме и модернизираме учебната и спортната база за постигане на заложените в нашата мисия приоритети.

6. С цел да отговорим на изискванията за създаване на приобщаващо и подкрепящо образование, ще се стараем да осъществяваме допълнителна грижа за ученици, имащи необходимост от приобщаване и социализация.

7. Ще продължим да спазваме и да се ръководим в работата си от Етичния кодекс на училищната общност, в създаването на който са взели участие ПС, Общественият съвет и Ученическият съвет.

8. Като инструмент за превенция на отпадането от училище ще продължим да осигуряваме специализирана помощ при подготовката с цел развиване на таланти и удовлетворяване на потребности и интереси.

9. В следващия 4-годишенпериод ще продължим да изграждаме навици за здравословен начин на живот и развитие на емоционалната интелигентност на учениците, като запазим ефективното партньорство с фондация „Благотворител“, фондация „Екообщност“, Сдружение за споделено учене „ЕЛА“, Националния център по обществено здраве и анализи, Инициатива „Бъдители“, Сдружение „Българска история“, Сдружение с нестопанска цел „Диабет“ – гр. Сливница, Български дарителски форум и др.

10. Ще продължим да обогатяваме нашия книжен фонд.

11. За да възпитаваме и изграждаме дух на родолюбие и мултикултурна толерантност, ще задълбочим и разширим инициативите, свързани с миналото и фолклорните традиции на гр. Сливница, региона и родината ни.

**ЦЕННОСТИ И ПРИОРИТЕТИ В РАЗВИТИЕТО**

- Високо развитие на: родноезиковата подготовка, професионалната подготовка, чуждоезиковата подготовка, подготовката в областта на информационните технологии и подготовката по всички други предмети.

- Формиращо оценяване и самооценяване.

- Обучение в сътрудничество между основните партньори в училищната общност – ученици, учители и родители.

- Висок професионализъм на педагогическия екип.

- Стимулиране и мотивиране на учениците да мислят и да изразяват свободно своето мнение, да работят с убеждението, че вършат нещо полезно за себе си, за училището и за обществото.

- Зачитане правата на родителите, настойчивост в изпълнение на задълженията и отговорностите им, установяване на социален диалог “семейство-училище”.

- Добро взаимодействие със социалната среда и държавните и обществените организации, свързани с проблемите на образованието и възпитанието на младите хора.

- Рационализиране на стратегията за превенция и противодействие на асоциалното поведение и противообществените прояви на малолетни и непълнолетни.

- Ефективна управленска дейност.

- Продължаване, обогатяване и утвърждаване на традиции и ритуали в училищния живот.

**ГЛАВНИ ЦЕЛИ НА СТРАТЕГИЯТА**

- Задоволяване на потребностите от съвременно, модерно училище и училищна среда, отговарящи на критериите на Европейския съюз, чрез осигуряване на условия за безплатно основно и средно образование на учениците.

- Внедряване и постоянно обогатяване на разработената система за управление на качеството на професионалното образование в рамките на училището.

**-** Издигане качеството на обучение за постигане на ДОС.

- Поставяне на ученика в центъра на цялостната педагогическа дейност в училищната общност.

- Поставяне на ученика в отговорна активна позиция при овладяване на знанията, формиране на различни компетенции по различните учебни предмети и развитие на умения за учене през целия живот.

- Практическа приложимост на изучаваното учебно съдържание и използване на методите за обучение чрез активни дейности.

- Определяне на приоритетните сфери на дейност и направленията, оптимално съответстващи на личностните потребности и възможности на учениците и потребностите на пазара на труда в региона.

- Използване на различни форми за мотивиране на персонала.

- Запазване и развитие здравето на учениците.

- Разработване на училищна стратегия за реализиране на държавната политика по отношение на физическата култура и спорта.

- Осигуряване на здравословни и безопасни условия на обучение и труд на територията на училището.

- Генериране на идеи за нови или за подобрени работни практики и услуги в сферата на ученическото творчество и свободното време на учениците.

- Обогатяване на материалната база, разширяване на сградния фонд и допълнително финансиране.

**РЪКОВОДНИ ПРИНЦИПИ В ДЕЙНОСТТА НА УЧИЛИЩНАТА ОБЩНОСТ**

- Разширяване на автономността на субектите в училище.

- Иновативност и творчество.

- Толерантност и позитивна етика.

**ІV. ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА**

- Чрез средства от бюджета на училището.

- Чрез средства от Училищното настоятелство, благотворителни базари на учениците.

- Чрез кандидатстване по проекти.

- Чрез дарения.

**V. ИДЕИ И ДЕЙНОСТИ ЗА РЕАЛИЗИРАНЕ НА СТРАТЕГИИТЕ И ПРИОРИТЕТИТЕ В ИЗПЪЛНЕНИЕ НА МИСИЯТА И ПОСТИГАНЕ НА ВИЗИЯТА (ПЛАН ЗА ДЕЙСТВИЕ) НА ПГТ “Никола Й. Вапцаров” – гр. Сливница**

| **СТРАТЕГИИ, ЦЕННОСТИ И ПРИОРИТЕТИ** | **ИДЕИ И ДЕЙНОСТИ ЗА РЕАЛИЗИРАНЕТО ИМ** |
| --- | --- |
| - Високо развитие на: родноезиковата подготовка, професионалната подготовка, чуждоезиковата подготовка, подготовката в областта на информационните технологии и подготовката по всички други предмети.  - Задоволяване на потребностите от съвременно, модерно училище и училищна среда, отговарящи на критериите на Европейския съюз.  - Внедряване и постоянно обогатяване на разработената система за управление на качеството на професионалното образование в рамките на училището.  - Практическа приложимост на изучаваното учебно съдържание и използване на методите за учене чрез действие.  - Определяне на приоритетните сфери на дейност и направленията, оптимално съответстващи на личностните потребности и възможности на учениците и потребностите на пазара на труда в региона.  - Формиращо оценяване и самооценяване.  - Обучение в сътрудничество между основните партньори в училищната общност – ученици, учители, родители и представители на работодателите.  - Издигане на качеството на образование за постигане на ДОС. | 1. Формиране на екип от висококвалифицирани учители чрез:  - повишаване на квалификацията на дългогодишните педагогически кадри;  - провеждане на целенасочен подбор на новоназначените учители, притежаващи висока квалификация и владеещи чужди езици, ако това се изисква по учебен план на съответния предмет, притежаващи опит за реализирането на проекти;  - приоритетно привличане на учители – бивши възпитаници на училището.  2. Провеждане на тематични ПС с цел повишаване на вътрешноучилищната квалификация.  3. Осъществяване на сътрудничество между учителите от училището с учители от други сродни училища с цел обмен на добри педагогически практики.  4. Обезпечаване на процеса на обучение с достатъчно технически средства и други необходими пособия.  5. Прилагане на иновативни и интерактивни методи и подходи за усвояване на знания и умения (образователна платформа „Уча се“ и „Кан Академи“). Използване на информационните технологии в процеса на обучение по всички предмети. Въвеждане и активно ползване на уеб-базираната платформа *moodle*.  6. Организиране и провеждане на вътрешноучилищни състезания, олимпиади, изложби, викторини по различни предмети, участие в регионални и национални състезания по професията.  7. Привличане в училище на мотивирани ученици чрез провеждане на целенасочена рекламна кампания.  8. Съвместна работа по проекти.  9. Повишаване на нивото на трудовата дисциплина.  10. Усъвършенстване на съществуващите училищни учебни планове и разработване на нови /в разделите за разширена и допълнителна подготовка/, отговарящи на търсенето от учениците и на ресурсите, с които разполага училищната общност.  11. Включване в извънкласни форми на обучение с цел подобряване качеството на професионалната подготовка.  12. Максимално обхващане на учениците, подлежащи на задължително обучение, и задържането им в училище.  13. Оптимизиране на процедурите за взаимодействие между училището, Дирекция “Социално подпомагане“ - отдел «Закрила на детето», и семейството с цел намаляване броя на отпадащите ученици и преминаващите в самостоятелна форма на обучение.  14. Осигуряване на качествено обучение и възпитание.  15. Непрекъснато повишаване на качеството на образователните дейности и управлението на училището.  16. Разработване и внедряване на научно обоснована вътрешноучилищна система за управление на качеството на образователните дейности и управлението, която да отчита както традициите в ПГТ, така и световния опит, и да разкрива пред всички субекти на управление /ръководители, учители, ученици/ възможности за по-висока ефективност на собствената им дейност.  17.Осигуряване на предпоставки управлението на качеството в ПГТ да получи ранг на ежедневна дейност, залегнала в длъжностните характеристики на педагогическите специалисти.  18. Ежегодно определяне на степента на постигнатото качество при завършване на образователен етап.  19. Пренасяне на акцента от оценка на крайните резултати към управление на качеството на цялостния процес, осъществяван в училището в четири етапа: планиране – изпълнение – проверка – въздействие /представен чрез цикъла на Деминг с абревиатурата PDCA, т.е. Plan – Do – Check – Action/.  20. Разработване и актуализация на документация за системата на качеството /програми, планове, длъжностни характеристики, правила, ограничения, забрани/. |
| - Поставяне на ученика в центъра на цялостната педагогическа дейност в училищната общност.  - Поставяне на ученика в отговорна активна позиция при овладяване на знанията и развиване на способностите за самостоятелно търсене и използване на информация от разнообразни източници.  - Подобряване на процеса на педагогическо взаимодействие между основните партньори в училищната общност – ученици, учители родители и представители на работодателите.  - Стимулиране и мотивиране на учениците да мислят и да изразяват свободно своето мнение, да работят с убеждението, че вършат нещо полезно за себе си, за училището и за обществото.  - Генериране на идеи за нови или за подобрени работни практики и услуги в сферата на ученическото творчество и свободното време на учениците.  - Зачитане правата на родителите, настойчивост в изпълнение на задълженията и отговорностите им, установяване на социален диалог “семейство-училище”.  - Рационализиране на стратегията за превенция и противодействие на асоциалното поведение и противообществените прояви на малолетни и непълнолетни. | 1. Развиване на ученическото самоуправление в училище.  2. Продължаване на утвърдените добри практики за намаляване броя на отсъствията от учебни часове чрез своевременно информиране на родителите.  3. Осъществяване на съвместни инициативи от ученици, учители и родители.  4. Обогатяване и разнообразяване на извънкласните дейности и заниманията със спорт.  5. Утвърждаване на традиции и символи на училището.  6. Включване на ученици и родители в разработване на проекти.  7. Прилагане на нови и разнообразни форми за работа с родители.  8. Превенция на агресията, тормоза и други негативни прояви в училищната общност.  9. Организиране на дейности за борба с противообществените прояви и противодействие срещу наркоманията, сектите, трафика на хора.  10. Оказване на съдействие в цялостната учебно-възпитателна работа за придобиване на интелектуални умения, социална култура и гражданска компетентност, необходими за активен живот в динамично променящите се обществени отношения.  11. Създаване на предпоставки за личностна мотивация на учениците за съзнателно и активно участие в управлението на училището и образователните дейности.  12. Осъществяване на целенасочена работа за формиране у учениците на гражданско съзнание и адекватно социално поведение, за защита на човешките права и превенция на сегрегацията и дискриминацията, основана на стереотипи и предразсъдъци, за изграждане на активно гражданско съзнание и лична позиция.  13. Създаване на подходящи условия и предпоставки за прилагане и развитие на различните форми на ученическо самоуправление и самоконтрол чрез класните ученически съвети и училищния ученически съвет, обучение на младежки лидери и създаване на приемственост в реализацията на идеите и целите на училищната общност.  14. Поощряване на творческата реализация на учениците и работа с талантливи ученици в условията на класната стая /организиране на постоянна експозиция на ученически рисунки, поместване на ученическо творчество в училищния вестник, организиране на занимания по танци – народни, брейк и др./  15. Осигуряване на финансови средства за участниците в провежданите конкурси.  16. Осигуряване на среда, благоприятствуваща развитието на творческите способности на учениците.  17. Организиране на училищна клубна дейност за развитие на знанията от областта на техниката и разширяване кръгозора на учениците.  18. Създаване възможности за публично представяне на творческите постижения на учениците.  19. Материално и морално стимулиране на педагозите с високи постижения в работата с надарени ученици.  20. Предоставяне на информация за националните ученически конкурси с цел издирване и стимулиране на творческите заложби на учениците.  21. Активно включване на Училищното настоятелство и Обществения съвет с оглед по-ефективното реализиране на Стратегията за развитие на училището и подобряване на материално-техническата база.  22. Мотивиране на родителската общност да печели доверието на външни институции и юридически лица и на тази основа да гради и поддържа взаимноизгодни връзки със социалната среда, способна да подкрепя материално и финансово училището.  23. Стимулиране на родителската общност да помага за осигуряване на единомислие по спорни въпроси между училището и външни институции и юридически лица, за елиминиране на разногласия и предотвратяване на конфликти, за намиране, оценяване и предлагане на алтернативи за решаване на възникнали проблеми.  24. Реализиране в училището на дейности, свързани с превенцията на противообществените прояви.  25. Предприемане на мерки с ресурса и потенциала на училището за решаване на проблеми на живеещи в неблагоприятна среда ученици, застрашени от отпадане, както и ученици с проблеми в общуването.  26. Подготовка на обучители от връстници за реализиране на превантивни дейности.  27. Търсене на възможности за включване на учениците в определени дейности с превантивен характер, обучение на връстници от връстници.  28. Подкрепа и консултиране на ученици и родители с проблеми; насочване на учениците или семействата към служби, предлагащи психологично консултиране и помощ.  29. Включване на родителите в подпомагане дейността на училището по противодействието на противообществените прояви и вредни влияния върху учениците.  30. Провеждане на работни срещи със социални работници за получаване на конкретни методически указания за работа с ученици, живеещи в неблагоприятна семейна среда.  31. Реализиране на училищни програми, проекти и други форми за привличане на обществеността в дейностите по превенция и противодействие на противообществените прояви на малолетните и непълнолетните и за защита правата на децата. |
| - Запазване и укрепване здравето на учениците.  - Разработване на училищна стратегия за реализиране на държавната политика по отношение на физическата култура и спорта.  - Осигуряване на здравословни и безопасни условия на обучение и труд на територията на училището. | 1. Оптимизация на учебния процес с цел преодоляване на факторите с отрицателно въздействие върху здравето на учениците.  2. Разработване и реализация на целева училищна програма за формиране на здравословни навици и отрицателно отношение към вредните привички.  3. Включване на учениците в екологични проекти и инициативи за зелено и мирно бъдеще за всички.  4. Профилактика на никотиновата, алкохолната и наркотичната зависимост, разработване на специализирана стратегия за превенция на наркоманиите сред учениците.  5. Разработване на училищна програма за реализиране на Националната стратегия за ограничаване на тютюнопушенето на населението, разработване на модул за предотвратяване на тютюнопушенето на учениците от училището.  6. Провеждане на здравна просвета и обучение на ученици и родители по профилактика на туберкулозата, сърдечно-съдовите заболявания и популяризиране на принципите на здравословния начин на живот.  7. Разработване на училищна програма за сексуална култура на учениците и профилактика на полово предаваните заболявания и СПИН.  8. Оптимално използване възможностите на часа на класа за участие на учениците в процесите на формиране на здравна култура и природосъобразен начин на живот.  9. Подобряване качеството на учебните часове по физическо възпитание и спорт и организирането на извънучилищната и извънкласната спортна дейност /Закон за физическото възпитание и спорта /.  10. Осигуряване на свободен достъп до училищните спортни обекти и съоръжения.  11. Популяризиране и участие в общинските, областните и националните форми за масовизиране на физическата култура и туристическата дейност.  12. Ежегодно актуализиране на Правилника за осигуряване на здравословни и безопасни условия на обучение, възпитание и труд, който да бъде задължителен за всички ученици, учители и непедагогическия персонал. |
| - Ефективна управленска дейност. | 1. Демократизиране на управлението на училищната общност чрез:  - включване на максимален брой учители във вземането на управленски решения, чрез учaстието им в дирекционни съвети, методически съвети и комисии.  2. Организиране на по-добра вътрешноучилищна информационна система. |
| - Използване на различни форми за мотивиране на персонала. | 1. Увеличаване на индивидуалните трудови възнаграждения на работещите в рамките на утвърдените средства в делегирания бюджет.  2. Формиране на система от морални и материални стимули.  3. Осигуряване и организиране на квалификацията на учителите.  4. Провеждане на тиймбилдинг и обучения на колектива, семинари и др. |
| - Добро взаимодействие със социалната среда и държавните и обществените организации, свързани с проблемите на образованието и възпитанието на младите хора. | - Изграждане на работещо и ефективно Училищно настоятелство чрез привличане в него на бивши ученици, родители и общественици. |
| - Материална база и допълнително финансиране. | 1. Работа по привличане на спонсори.  2. Разработване на проекти за обогатяване на училищната МТБ.  3. Разширяване на сградния фонд и построяване на необходимите нови сгради.  4. Естетизация на училищния двор.  6. Актуализиране и обогатяване на книжния фонд.  10. Внедряване на съвременни интерактивни средства за обучение – мултимедийни дъски и приложения, уеб-базирана платформа (*moodle*). |
| - Ефективна рекламна кампания. | 1. Изграждане на постоянен екип от учители, разработващи рекламната стратегия на училището.  2. Осигуряване на достатъчно средства по реализиране на рекламата.  3. Включване в рекламната дейност на учители, родители и ученици. |

Настоящата Стратегия е приета на заседание на Педагогическия съвет,

Протокол №12 от 14 септември 2020 г., и утвърдена от директора на училището, съгласно Заповед № …………. от 15.09.2020 г.